Rikors Maħluf Nru 357/2015 QORTI ĊIVILI Seduta tat-2 ta' Novembru, 2015 Fl-atti tal-mandat ta' sekwestru kawtelatorju numru 458/2015(LSO) Emanuel Bouhlel (K.I. 4528255M) u martu Rita Bouhlel (K.I. 497675M) vs Docklands Limited (C 42813) u Victoria Park Limited (C 46014) Il-Qorti, Rat ir-Rikors ippreżentat fl-20 ta' April, 2015 mis-soċjetajiet sekwestrati Docklands Limited u Victoria Park Limited (minn issa 'il quddiem "is- sekwestrati") li bih għar-raġunijiet imfissra talbu li din il-Qorti: Qrati tal-Ġustizzja Paġna 1 minn 20 Rikors Maħluf Nru 357/2015 jeżistu tal-Kodiċi raġunijiet validi skont Illi fit-18 ta' Marzu 2015, ir-rikorrenti talbu u fl-istess jum ottjenew il- ħruġ tal-mandat ta' sekwestru fl-ismijiet premessi numerat 458/2015 kontra s-sekwestrati esponenti fl-ammont ta' mija, disgħa u tletin elf u tmien mitt ewro (€139,800.00) in kawtela tad-dritt pretiż minnhom għal kreditu allegatament dovut mis-sekwestrati lis-sekwestranti; Illi ta' Organizzazzjoni u Proċedura Ċivili, Kap. 12 tal-Liġijiet ta' Malta, għaliex għandu jiġi revokat contrario imperio l-mandat ta' sekwestru suriferit fir-rigward tas-sekwestrati esponenti; Illi fl-ewwel lok jingħad li s-sekwestranti ma pprovdew l-ebda prova li turi, imqar fuq bażi prima facie, li dan il-kreditu huwa dovut u jiġi umilment iddikjarat mill-esponenti li fil-fatt, l-ebda kreditu mhuwa dovut minnhom jew min minnhom lis-sekwestranti; Illi al contrario, jeżistu proċeduri pendenti quddiem din l-Onorabbli Qorti diversament presjeduta fl-ismjiet Docklands Limited vs Emanuel Bouhlel et numerati 731/2014 (AF) li jinstabu differiti għat-12 ta' Mejju 2015 għal informazzjoni ulterjuri stante l-fatt li l-partijiet kienu infurmaw l- Onorabbli Qorti li kienu qegħdin jesploraw il-possibbiltà ta' tranżazzjoni sabiex il-kwistjonijiet bejniethom jinqatgħu; Illi l-proċeduri suriferiti numerati 731/2014 (AF) jikkonċernaw kreditu dovut u ammess minn Emanuel u Rita konjuġi Bouhlel ammontanti għas- somma ta' sitt mija u ħamest elef, sitt mija u sebgħa u tletin ewro ikkontestat oltre dak ammess (€605,637.00) u ammontanti għal circa erba' mitt elf ewro (€400,000.00) bejn il-partijiet; Qrati tal-Ġustizzja Paġna 2 minn 20 Rikors Maħluf Nru 357/2015 tal-proċeduri odjerni, fix-xhur preċedenti għall-intavolar Illi is- sekwestranti qatt ma kitbu dwar jew ivvantaw xi pretensjoni ta' din ix- xorta fil-konfront tal-intimati u lanqas qatt ma ppreżentaw xi att ġudizzjarju dwar l-istess; Illi di più, kif fuq ingħad, is-sekwestrati esponenti huma kredituri tas- sekwestranti u saħansitra, infetħu proċeduri kontra l-istess sekwestranti għal ammonti ferm akbar mill-pretensjoni li ressqu s-sekwestranti permezz tal-mandat odjern u li kieku din il-pretensjoni odjerna kienet veritjiera, is-sekwestranti odjerni kienu minnufih jikkawtelaw l-istess pretensjoni tagħhom a tempo vergine, jew billi jippreżentaw kontrotalba f'dawk il-proċeduri għall-kanonizzazzjoni tal-ammont dovut minnhom lill-esponenti jew se mai, billi jippreżentaw xi talba oħra għall-għarfien tal-ammont allegatament dovut lilhom; Illi l-fatt sempliċi li s-sekwestranti ma esebew l-ebda dokument in sostenn tagħhom, magħdud mal-osservazzjonijiet preċedenti, juri ampjament il-vessatorjità tal-mandat odjern li ġie ottjenut biss sabiex ifixkel, jurta u jikkawża inkonvenjent lis-sekwestrati; Illi huwa doveruż, anke f'dan l-istadju ta' prima facie, li s-sekwestranti konjuġi Vella juru lil din l-Onorabbli Qorti kif waslu għal dan l-ammont pretiż sal-inqas ewro li talbu; Illi għalhekk hemm raġunijiet biżżejjed sabiex dan il-mandat jiġi revokat kemm a tenur tal-Artikolu 836(1)(d) stante li l-ammont mitlub mhux prima facie ġustifikat, kif ukoll a tenur tal-Artikolu 836(1)(f) stante li fiċ- ċirkostanzi ma jkunx raġonevoli li jinżamm fis-seħħ; Illi hemm ukoll raġunijiet sabiex is-sekwestranti jiġu kkundannati jħallsu penali skont l-Artikolu 836(8)(b), stante li s-sekwestranti ma wrewx il- tal-pretensjoni Qrati tal-Ġustizzja Paġna 3 minn 20 Rikors Maħluf Nru 357/2015 ħtieġa tal-ħruġ tal-att kawtelatorju jew fejn ma jinterpellawx lill-intimati jħallsu d-dejn fi żmien ħmistax-il ġurnata qabel il-ħruġ tal-istess mandat, kif ukoll taħt l-Artikolu 836(8)(d) stante li t-talba saret b'malizzja u hija frivola u vessatorja; Għaldaqstant u għar-raġunijiet suesposti, is-sekwestrati esponenti umilment jitolbu lil din l-Onorabbli Qorti jogħġobha, ai termini tal- Artikoli 836(1)(d) u (f) tal-Kap. 12 tal-Liġijiet ta' Malta, tordna r-revoka contrario imperio tal-mandat ta' sekwestru numerat 458/2015 (LSO) fl- ismijiet Emanuel Bouhlel u martu Rita Bouhlel vs Docklands Limited u Victoria Park Limited, kif ukoll li tikkundanna lis-sekwestranti jħallsu penali stante li huma ma wrewx il-ħtieġa tal-ħruġ tal-istess mandat ta' sekwestru, ma interpellawx lill-intimati għall-ħlas fi żmien ħmistax-il ġurnata tal-ħruġ tal-istess mandat u stante wkoll li t-talba saret b'malizzja u hija frivola u vessatorja. Rat ir-risposta tas-sekwestranti Emanuel Bouhlel u martu Rita Bouhlel (minn issa 'il quddiem "is-sekwestranti") li ġiet ippreżentata fit-3 ta' Ġunju 2015: Is-segwenti huma s-sottomissjonijiet tas-sekwestranti (aktar 'il quddiem sempliċement l-"esponenti") bħala replika għall-argumenti espressi fir- rikors promotur 'il quddiem sempliċement s-"soċjetajiet") datat 20 ta' April, 2015, illi qed tiġi mressqa fiz-żmien li jgħid u jrid l-Art. Proċ. Ċiv. tas-soċjetajiet eżekutati Illi jiġi rilevat mill-bidu li l-premessi li fuqu huwa mibni ir-rikors tas- soċjetajiet huma erroneji. Dan għall-motivi li ġejjin. Qrati tal-Ġustizzja Paġna 4 minn 20 Rikors Maħluf Nru 357/2015 Il-mandat kawtelatorju ta' sekwestru nru 458/2015 (datat u akkordat fit-18 ta' Marzu, 2015) mhux abbinat u/jew kollegat mal-proċeduri in re "Docklands Limited vs Emanuel Bouhlel et" [ref: 731/2014/AF]. Tali mandat kawtelatorju għandu jittieħed fl-isfond tat-talba ġudizzjarja sottomessa mill-esponenti fil-proċeduri in re "Emanuel Bouhlel et vs Docklands Ltd et" [ref: 313/2015/LM] fejn l-esponenti qed jitolbu, inter alia, dikjarazzjoni ġudizzjarja li huma rrendew serviġi/prestazzjonijiet lis- soċjetajiet u l-konsegwenti kwantifikazzjoni ta' kumpens għal tali serviġi/prestazzjonijiet. Għal kull buon fini, u għall-aħjar struzzjoni tas- soċjetajiet, ġiet annessa kopja tar-rikors ġuramentat relattiv mal- preżenti bħala "Dok: A". Apparti minn dan, preċedenti għal tali kawża u mandat kawtelatorju, l-esponenti kienu interpellaw formalment lis- soċjetajiet permezz ta' ittri uffiċjali biex dawn jersqu għal-likwidazzjoni l-esponenti għas-servizzi u/jew prestazzjonijiet ta' minnhom reżi [vide "Dok: B" u "Dok C" annessi]. Illi minn dan joħroġ is-segwenti iter kronoloġiku: fit-18 ta' Marzu, 2011 l-esponenti interpellaw lis-soċjetajiet b'ittra uffiċjali nru 1028/2011 (notifikata fil-18/04/2011); lis- fis-17 ta' Marzu, 2014 soċjetajiet b'ittra uffiċjali nru 811/2014 (notifikata fil-25 ta' Marzu, 2015); l-esponenti reġgħu fit-18 ta' Marzu, 2015 l-esponenti ressqu l-mandat kawtelatorju ta' sekwestru nru 458/2015 fl-ammont ta' €139,800.00c; fis-7 ta' April, 2015 l-esponenti intavolaw kawża a bażi tal- pretensjoni dedotta fil-preċitat mandat kawtelatorju. Qrati tal-Ġustizzja Paġna 5 minn 20 Rikors Maħluf Nru 357/2015 Għalhekk, is-soċjetajiet ċertament ma jistgħux igħidu – kif effettivament sostnew fir-rikors tagħhom – illi "fix-xhur preċedenti għall-intavolar tal- proċeduri odjerni, is-sekwestranti qatt ma kitbu dwar jew ivvantaw xi pretensjoni ta' din ix-xorta fil-konfront tal-intimati u lanqas qatt ma ppreżentaw xi att ġudizzjarju dwar l-istess" (vide paġna 2 tar-rikors). L- elenku hawn fuq indikat jiskredita tali asserzjoni, u jagħmilha altament gratuwita u manifestament infondata (recte). Illi għal dak li jikkonċerna l-proċeduri preżenti, jinħass opportun li jiġu reġistrati s-segwenti riljevi. Fil-proċediment tal-lum, l-eżami li trid tagħmel din l-Onorabbli Qorti huwa dak biss ta' prima facie għaliex il-mertu kollu għandu jiġi trattat u deċiż fil-kawża proprja bejn il-partijiet (ara l-provvedimenti in re: Desmond Stanley Merghni Sbouai vs. Therese Darrigo Attard-Montalto, Rikors Nru 336/05, deċiż mill-Prim' Awla tal-Qorti Ċivili fid-29 ta' Lulju, 2005; L- Avukat Dottor Tonio Gialanze noe et vs L-Avukat Dottor Patrick Pullicino pro et noe, Rikors Nru 746/01, deċiż mill-Prim'Awla tal-Qorti Ċivili fit-3 ta' Awwissu, 2001; Visa Investments Limited vs Blye Engineering Limited, Rikors Nru 2520/00, deċiż mill-Prim'Awla tal-Qorti Ċivili fis-7 ta' Frar 2001). imqanqla mis-soċjetajiet, peress Proċeduri bħalma huma dawk odjerni għandhom jiġu trattati fil-qafas ristrett tal-Art. Proċ. Ċiv. Din l-Onorabbli Qorti ma tistax tinoltra fil-kwistjonijiet l-istess kwestjonijiet huma llum il-ġurnata kjarament marbuta mal-indaġini tal- mertu fil-proċeduri in re "Emanuel Bouhlel et vs Docklands Ltd et" [ref: 313/2015/LM]. Kif sew ritenut, "Tali indagini tkun inġusta għall-partijiet u tirrasenta n-nuqqas ta' imparzjalità jekk il-Qorti tagħmel tali indaġini f'dan l-istadju" (Grazio sive Horace Leguesse vs Agostino sive Winston lles tal-Ġustizzja Paġna 6 minn 20 Rikors Maħluf Nru 357/2015 Carbone et, Prim'Awla, Rikors nru 162/2012/MCH mogħti fit-22 ta' Marzu, 2012). Dak li trid tiddetermina din l-Onorabbli Qorti huwa jekk hemmx raġuni valida, imsejsa fuq wieħed jew iktar mis-subparagrafi tal-Art. Proċ. Ċiv. invokati mis-soċjetajiet, li twassal għar-revoka tal- mandat ta' sekwestru kawtelatorju bin-numru 458/2015 ottenut mill- esponenti fit-18 ta' Marzu, 2015. Għaldaqstant, u hekk kif donnu r-rikors promotur jagħti x'jifhem, "il- pretensjoni li l-mandat inkwestjoni hu ta' preġudizzju lir-rikorrenti mhux raġuni valida għala l-mandat għandu jiġi revokat." (Taormina Holdings Limited vs Biochemicals International Limited, Rik. nru 715/03, deċiż mill-Prim'Awla tal-Qorti Ċivili fit-30 ta' Ottubru, 2003). Il-Motivi għat-Taħsir tal-Att Kawtelatorju Wieħed jdur sabiex jevalwa x-xenarju preżenti minn ottika purament legali u/jew proċedurali u fl-isfond tal-grad probatorju rikjest fil-liġi, sabiex att kawtelatorju jitħalla in vigore jew jiġi ordnat imħassar u/jew revokat. Fil-każ tal-lum, is-soċjetajiet qed imexxu l-istanza tagħhom fuq il-bażi tal-paragrafi (d) u (f) ta' l-Art. Proċ. Ċiv. Dawn ser jiġu diskussi wieħed wieħed infra. Proċ. Ċiv. « jekk jintwera li l-ammont mitlub ma jkunx prima facie ġustifikat jew ikun eċċessiv. » Qrati tal-Ġustizzja Paġna 7 minn 20 Rikors Maħluf Nru 357/2015 Dan il-motiv jibbaża t-tħassir tal-att kawtelatorju fuq il-bażi li l-ammont kawtelat (u indikat fl-att kawtelatorju) ma jkunx ġustifikat jew ikun eċċessiv. Il-metru li għandu jiġi utilizzat huwa dak tad-daqqa t'għajn, u ċioè tal-prima facie hekk tgħid l-istess disposizzjoni. Hekk kif ġjà rimarkat aktar kmieni f'din in-nota responsiva, u dejjem bid- li dovut rigward, mhuwiex tippronunzja ruħha dwar il-fondatezza tal-pretensjoni tal-esponenti eżekutanti jew jekk huma ħaqqhomx jieħdu s-somma kawtelata, u dan proprju għaliex mhux dak huwa r-rwol tagħha f'dan il-proċediment. il-kompitu ta' din l-Onorabbli Qorti Hu ritenut mill-qrati tagħna illi, "biex ammont f'att kawtelatorju jitqies li huwa eċċessiv, jeħtieġ li jintwera li dan ikun eżagerat fid-dawl tat-talba li ssir jew ikun tant grossolan li ma jistax ma jidhirx mad-daqqa t'għajn bħala wieħed magħmul b'mod azzardat." (provvediment in re: Salvino Calleja Bezzina noe vs Exalco Holdings, Prim'Awla, 06.12.1999). Jidher li s-soċjetajiet jeżiġu lill-esponenti jipprova li għandu jedd għall- ammont kawtelat. Iżda kif ben not, tali eżiġenza tispetta lill-kwestjoni fil-mertu, ossia dak il-mertu li għad jeħtieġ jiġi mressaq, evalwat u deċiż fil-proċeduri in re "Emanuel Bouhlel et vs Docklands Ltd et" [ref: 313/2015/LM]. Għalhekk, din l-Onorabbli Qorti ma tistax tikkonsidra l-kwistjonijiet mqanqla mis-soċjetajiet, peress li l-istess huma kjarament marbuta mal- indaġini tal-mertu tal-viċenda bejn il-kontendenti u għalhekk għandha tiġi kkunsidrata fil-kawża ad hoc fuq imsemmija. Inoltre, kif sew ritenut in re Joseph Mercieca Frantz et vs. Anthony Robson et (Prim'Awla, 10 ta' Mejju, 2001), "Illi fl-opinjoni ta' din il-Qorti, dan kollu Qrati tal-Ġustizzja Paġna 8 minn 20 Rikors Maħluf Nru 357/2015 huwa l-mertu tal-pendenza eżistenti bejn il-partijiet fl-istess kawża ta' bejniethom fuq ċitata, u għalhekk ċertament li din il-Qorti, f'dan l-istadju ma għandhiex tagħti ġudizzju fuq l-istess, stante li tkun qed minflok tiddeċiedi l-kawża, li mhuwiex l-iskop ta' din il-proċedura abbażi tal- artikolu 836 tal-Kap. Fid-deċiżjoni in re Josephine Zarb Piscopo vs Emmanuel Zarb Piscopo et (Prim'Awla, 29 ta' Novembru, 2001) ġie affermat li, "dak li trid tagħmel il-Qorti f'din il-proċedura huwa biss sabiex teżamina prima facie jekk min ħareġ il-mandat kellux pretensjoni legali għall-istess, u dan indipendentement jekk tali pretensjoni hijiex fondata jew le, peress li dan l-aħħar eżami jifforma l-mertu tal-kawża, li din il- Qorti bil-proċedura premessa, ovvjament għandha tħalli fil-ġudizzju tagħha, jew ta' Qorti oħra, għall-eżitu tal-kawża." Illi fil-proċeduri in re "Emanuel Bouhlel et vs Docklands Ltd et" [ref: 313/2015/LM] l-esponenti beħsiebhom iressqu provi suffiċjenti biex juru li huma kredituri tas-soċjetajiet. Jekk din l-Onorabbli Qorti teżiġi provi f'dan l-istadju u/jew tippronunzja ruħha sfavorevolment għall-esponenti f'dawn il-proċeduri, ikun ifisser illi l-pretensjoni tagħhom fil-kawża appena indikata tkun ġiet preġudikata għax, tajjeb jew ħażin, tkun ġiet emessa deċiżjoni dwar mertu li għandu jiġi mistħarreġ fil-kawża ad hoc. Kif sew ritenut, "Tali indaġini tkun inġusta għall-partijiet u tirrasenta n- nuqqas ta' imparzjalità jekk il-Qorti tagħmel tali indaġini f'dan l-istadju" (Khedri sive Horace Leguesse vs Agostino sive Winston Sciberras et, Prim'Awla, Rikors nru 162/2012/MCH mogħti fit-22 ta' Marzu, 2012). Għalhekk, għall-fini ta' dan il-proċediment, is-somma pretiża mill- esponenti mhijiex eċċessiva jew inġustifikata mad-daqqa t'għajn u t- talba tas-soċjetajiet fuq dan il-motiv ta' tħassir għandha tiġi riġettata. Qrati tal-Ġustizzja Paġna 9 minn 20 Rikors Maħluf Nru 357/2015 Proċ. Ċiv. « jekk jintwera li fiċ-ċirkostanzi ma jkunx raġonevoli li jinżamm fis-seħħ l-att kawtelatorju jew parti minnu jew li dan l-att jew parti minnu mhuwiex aktar meħtieġ jew ġustifikabbli. » Jerġa' jiġi ripetut illi għalkemm is-soċjetajiet jadduċu dan il-motiv bħala raġuni oħra għaliex l-att kawtelatorju m'għandux jibqa' fis-seħħ, l-istess jonqsu milli jispjegaw ir-raġuni għalfejn dan hu hekk fiċ-ċirkostanzi odjerni. Kif diskuss hawn fuq, il-motivi li fuqhom hija msejjsa t-talba tas- soċjetajiet hi erronja, u dan għax tisħaq fuq il-proċeduri in re "Docklands Limited vs. Emanuel Bouhlel et" [ref: 731/2014/AF], mentri dawn huma toto coelo immaterjali. Illi bla ħtieġa li l-esponenti jirrepetu bla meħtieġ, l-istess jagħmlu referenza għal dak espress fil-paragrafi §19 u §20 supra u jagħmlu dawk is-sottomissjonijiet applikabbli mutatis mutandis għall-preżenti motiv ta' revoka invokat mis-soċjetajiet. Ma' dawk is-sottomissjonijiet jiżdied biss jingħad dak affermat in re Taormina Holdings Limited vs Biochemicals International Limited (ċitata supra), u ċioѐ illi, "Fil-ħruġ ta' atti kawtelatorji ma hemmx għalfejn l-kreditu hu effettivament dovut. Jista' jkun biżżejjed li min qed jitlob il-ħruġ tal- mandat jikkonferma bil-ġurament li hu kreditur tal-intimati. Dawn il- proċeduri mhux intiżi biex iservu ta' reviżjoni għar-rigward tal-ordni tal- ħrug tal-mandat. Dawn il-proċeduri jsiru sabiex jiġi stabbiliti jekk jeżistux l-estremi li trid il-liġi, skont il-provvedimenti tal-artikolu 836 tal-Kapitolu 12, sabiex il-mandat jiġi revokat in parte jew in toto. Għalhekk mhux neċessarjament jiġu prodotti dokumenti sabiex jikkonfermaw il-kreditu." jiġi pruvat Qrati tal-Ġustizzja Paġna 10 minn 20 Rikors Maħluf Nru 357/2015 Għaldaqstant, fil-fehma ponderata tal-esponenti, lanqas dan il-motiv ma ġie pruvat mis-soċjetajiet u, għalhekk, l-att kawtelatorju preżenti għandu jibqa' fis-seħħ. L-eżekutati soċjetajiet talbu wkoll lil din l-Onorabbli Qorti sabiex timponi penali fuq l-esponenti skont l-Art 836(8) Kod. Proċ. Ċiv. Din id- dispożizzjoni tagħti lill-Qorti diskrezzjoni li timponi penali kontra l- persuna li tkun ippreżentat l-att kawtelatorju a favur tal-persuna li kontriha jkun ġie preżentat l-att f'numru speċifikat ta' każi li huma indikati minn paragrafu (a) sa (d) tal-istess sub-inċiż. Is-soċjetajiet jgħidu li hemm lok għall-imposizzjoni ta' penali skont il- paragrafu (b) u (d) tal-Art. Proċ. Ċiv. Tali dispożizzjoni tgħid testwalment hekk: inħareġ att "Il-qorti tista' tikkundanna kawtelatorju fuq talba tiegħu sabiex iħallas penali ta' mhux inqas minn elf mija u erbgħa u sittin euro u disgħa u sittin ċenteżmu (1,164.69) u mhux iżjed minn sitt elef disa' mija u tmienja u tmenin euro u tnax-il ċenteżmu (6,988.12) li jmorru għand il- persuna li kontriha jkun inħareġ l-att kawtelatorju, f'kull każ minn dawn li ġejjin: … omissis … (b) jekk, fit-talba tal-konvenut għat-tneħħija tal-att kawtelatorju, l-attur jonqos milli jiġġustifika li l-att kawtelatorju kellu jinħareġ jew illi fi żmien ħmistax-il jum qabel ma jkun sar ir-rikors għall- ħruġ tal-att kawtelatorju, huwa jkun b'xi mod talab lill-konvenut li Qrati tal-Ġustizzja Paġna 11 minn 20 Rikors Maħluf Nru 357/2015 jħallas id-dejn, jew, jekk id-dejn ma jkunx wieħed likwidu, sabiex jipprovdi sigurtà biżżejjed: Iżda d-dispożizzjonijiet ta' dan il-paragrafu ma għandhomx japplikaw meta jintwera li kien hemm raġunijiet ta' urġenza għall- ħruġ tal-mandat. (d) jekk it-talba tar-rikorrent tkun waħda li ssir b'malizzja, tkun frivola jew vessatorja". Dwar l-ewwel parti tal-paragrafu (b) Art. 836(8) jingħad illi ġja ladarba l- esponenti ressqu kawża biex jiġu kanonizzati kredituri fil-konfront tas- soċjetajiet ta' ammont "da liquidarsi", ma jfissirx li l-ammont minnhom kawtelat mhux ġustifikat. Fil-proċeduri in re "Emanuel Bouhlel et vs Docklands Ltd et" [ref: 313/2015/LM] l-esponenti preżenti, hemmhekk atturi, beħsiebhom jadduċu provi li huma kienu pprestaw servizzi u prestazzjonijiet lis-soċjetajiet hawn intimati fuq diversi snin u li tagħhom qatt ma ġew kumpensati. Tali pretiża hi riflessa fil-korp tal-annessi ittri uffiċjali tas-sena 2011 u 2014. Dwar it-tieni parti tal-paragrafu (b) Art. 836(8) jingħad illi l-esponenti kienu intavolaw żewġ ittri uffiċjali, waħda fid-29 ta' Marzu, 2011 u oħra fis-17 ta' Marzu, 2014 iżda s-soċjetajiet, għalkemm notifikati, qatt ma wieġbu jew irreżistew għall-pretiża ta' kwantifikażzjoni u likwidazzjoni ta' indenniz bħala ħlas għas-servizzi u prestazzjonijiet reżi lilhom mill- esponenti. Fid-dawl l-att tali passività, kawtelatorju de quo u, fiz-żmien statutorju, intavolaw il-kawża fl-ismijiet "Emanuel Bouhlel et vs Docklands Ltd et" [ref: 313/2015/LM]. ta' Dan l-għemil tal-esponenti ċertament m'għandux jattira l-impożizzjoni tas-suddetta penali skont il-paragrafu (b) Art. Qrati tal-Ġustizzja Paġna 12 minn 20 Rikors Maħluf Nru 357/2015 Dwar il-paragrafu (d) Art. 836(8) jingħad solament illi s-soċjetajiet ma wrew bl-ebda mod u manjiera li l-att kawtelatorju de quo nħareġ b'malizzja, jew hu frivolu jew hu wieħed vessatorju. Anzi, għandu jirriżulta mill-atti annessi mal-preżenti, li l-esponenti dejjem ħadu ħsieb l-interessi tagħhom b'żelu u diliġenza u huma dejjem avvanzaw u kkomunikaw il-pretensjonijiet tagħhom lis-soċjetajiet per vie legali. Madankollu, kienet il-passività u l-inerzja tas-soċjetajiet li wasslet lill- esponenti l-liġi proċedurali sabiex jikkawtelaw, u konkretament jieħdu ħsieb, l-interessi tagħhom. li takkorda l-għodod jużaw Għaldaqstant, għar-raġunijiet hawn fuq imfissra, u għal oħrajn li jafu jqumu waqt it-trattazzjoni tal-preżenti proċeduri, t-talba dedotta mis-soċjetajiet intimati fir-rikors tagħhom tal-20 ta' April, 2015 fl-ismijiet fuq premessi, għandha tiġi kompletament miċħuda, bl-ispejjeż tal-preżenti kontra l-istess soċjetajiet. Rat l-atti kollha tar-Rikors. Semgħet lill-avukati difensuri tal-partijiet jittrattaw ir-Rikors. Rat id-digriet tas-seduta tat-13 ta' Lulju, 2015 fejn ir-Rikors ġie mħolli għal Qrati tal-Ġustizzja Paġna 13 minn 20 Rikors Maħluf Nru 357/2015 Ikkunsidrat: F'dawn il-proċeduri, is-soċjetajiet sekwestrati qegħdin jitolbu ir-revoka tal- mandat ta' sekwestru kawtelatorju numru 458/2015(LSO) (minn issa 'il quddiem il-Mandat) ai termini tal-Artikolu 836(1)(d) u/jew (f) tal-Kap. 12, u l- impożizzjoni ta' penali fuq is-sekwestranti ai termini tal-Artikolu 836(8)(b) tal- Kap. 12 tal-Liġijiet ta' Malta. Is-soċjetajiet sekwestrati jikkontendu li s-sekwestranti ma resqux l-iċken prova, imqar fuq bażi prima facie, li l-allegat kreditu li ġie kkawtelat huwa Is-soċjetajiet sekwestrati jirrilevaw li s-sekwestranti ma esebew l-ebda in sostenn tal-pretensjoni tagħhom u dan skont huma juri ampjament il-vessatorjità tal-mandat odjern li ġie ottenut biss sabiex ifixkel, jurta u jikkawża inkonvenjent lis-sekwestrati. Min-naħa tagħhom is-sekwestranti jisħqu li fi proċediment ai termini tal- Artikolu 836(1)(d) u/jew (f) tal-Kap. 12, l-eżami li trid tagħmel din il-Qorti huwa dak biss ta' prima facie għaliex il-mertu kollu għandu jiġi trattat u deċiż fil- kawża proprja bejn il-partijiet. Is-sekwestranti jikkontendu li huwa suffiċjenti għall-finijiet ta' din il-proċedura dak li ġie dikjarat minnhom bil-ġurament fir-rikors għall-ħruġ tal-mandat ta' sekwestru kawtelatorju numru 458/2015(LSO) u fir-Rikors Maħluf tagħhom Qrati tal-Ġustizzja Paġna 14 minn 20 Rikors Maħluf Nru 357/2015 Is-sekwestranti jirrilevaw li din il-Qorti ma tistax tikkunsidra l-kwistjonijiet imqanqla mis-soċjetajiet sekwestrati, peress li dawn huma intrisikament marbuta mal-indaġini tal-mertu tal-kwistjoni bejn il-kontendenti u għalhekk għandhom jiġu kkunsidratati fil-kawża imsemmija numru 313/2015/LM. Din il-Qorti tibda biex tagħmilha ċara li ma tistax tikkondividi t-teżi tas- sekwestranti li għall-finijiet ta' din il-proċedura ta' indaġini prima facie huwa suffiċjenti li jkun ġie ppreżentat ir-Rikors Maħluf mis-sekwestranti entro t- terminu prefiss mil-liġi ta' għoxrin (20) jum mill-ħruġ tal-mandat, fejn is- kkonfermaw bil-ġurament il-pretensjonijiet tagħhom. Li kieku kellha tiġi aċċettata din it-teżi mill-Qorti, il-proċedura ai termini tal-Artikolu 836(1)(d) tal-Kap. 12 tiġi mxejna fix-xejn u reża għal kollox Sabiex ikun jista' jiġi ppreżentat rikors għat-tħassir ta' mandat kawtelatorju ai termini tal-Artikolu 836(1) tal-Kap. 12 tal-Liġijiet ta' Malta huwa meħtieġ li, wara li r-rikors għall-ħruġ tal-mandat ta' sekwestru kawtelatorju jkun ġie milqugħ mill-Qorti, is-sekwestrant jagħmel il-kawża għall-jedd imsemmi fil- mandat fi żmien għoxrin (20) jum mill-ħruġ tal-mandat (ara l-Artikoli 849 u 843 tal-Kap. Jekk il-kawża ma tkunx saret fiż-żmien prefiss mil-liġi, l-mandat jaqa' u l-effetti tiegħu jieqfu immedjament, sakemm is-sekwestrant ma jurix li kellu raġuni tajba biex ma jippreżentax il-kawża fiż-żmien mogħti mil-liġi.1 1 Ara l-Artikolu 843(2) tal-Kap. Qrati tal-Ġustizzja Paġna 15 minn 20 Rikors Maħluf Nru 357/2015 Għalhekk, filwaqt li l-preżentata tal-kawża fi żmien għoxrin (20) jum mill-ħruġ tal-mandat hija prerekwiżit essenzjali sabiex tkun tista' ssir talba għat-tħassir ta' mandat kawtelatorju ai termini tal-Artikolu 836(1) tal-Kap. 12, il-fatt waħdu li tkun ġiet ippreżentata l-kawża jista' ma jkunx suffiċjenti biex il-Qorti tiċħad tali talba għar-revoka ta' mandat kawtelatorju. Fl-indaġini prima facie li trid issir mill-Qorti ai termini tal-Artikolu 836(1) tal- Kap. 12, dan l-eżami dejjem fil-livell tal-ewwel daqqa t'għajn, jista' jkun jeħtieġ li jsiru ċertu provi anki permezz ta' dokumenti li jsostnu t-talba li l-persuna li tagħmel ir-rikors tkun trid tippreżenta. Tant hu hekk l-Artikolu 836(2) u (3) tal- Kap. 12 jipprovdi li: "(2) Il-persuna li tagħmel ir-rikors skont is-subartikolu (1) għandha, flimkien mar-rikors, ppreżenta bil-miktub is-sottomissjonijiet kollha li tkun trid tagħmel imkien mad-dokumen kollha li jsostnu t-talba li tkun trid ppreżenta.2 (3) Ir-rikors, ħlief għal xi rikors skont is-subar kolu (1)(a), għandu jiġi no kat lill-par kontra li sta', żmien sebat ijiem min-no ka, ppreżenta nota li jkun ha s-sottomissjonijiet kollha li tixtieq tagħmel flimkien mad-dokumenti kollha trid li ppreżenta".3 Qrati tal-Ġustizzja Paġna 16 minn 20 Rikors Maħluf Nru 357/2015 Dan ifisser li fl-indaġini prima facie li trid tagħmel ai termini tal-Artikolu 836 (1) tal-Kap. 12 dwar jekk l-ammont mitlub mhuwiex prima facie ġus kat jew huwiex eċċessiv, il-Qorti għandha tqis u tevalwa dokumenti li jista' jkunu ġew ippreżentati mill-partijiet biex isostnu t-talba tagħhom. Bħalma f'din l-idaġini prima facie l-Qorti għandha tqis u tevalwa dokumenti ppreżentati mill-partijiet biex isostnu t-talba tagħhom ai termini tal-Artikolu 836(2) u (3) tal-Kap. 12, multo magis il-Qorti tista' wkoll tqis il-fatt li ma jkunx ġew ippeżentati ebda dokumenti jew provi oħra in sostenn tat-talbiet ta' xi wieħed mill-kontendenti. Mingħajr ma tidħol fil-mertu tal-fondatezza tal-pretensjonijiiet sekwestranti, dak li trid tagħmel il-Qorti f'din il-proċedura huwa biss li teżamina prima facie jekk is-sekwestranti kellhomx pretensjoni legali għall- istess, u dan indipendentement jekk tali pretensjoni hijiex fondata jew le.4 Eżami prima facie huwa wieħed preliminari, mhux fil-fond u jirreferi għal dak li jirriżulta mad-daqqa ta' għajn. Illi f'dan ir-rigward tagħmel riferiment għall-provvediment mogħti minn din il- Qorti diversament presjeduta fil-kawża fl-ismijiet Theresa Darrigo Attard-Montalto vs Desmond Stanley Abdilla Bason fid-29 ta' Lulju, 2005 fejn intqal li ġej: 4 Ara l-provvediment fl-ismijiet Josephine Zarb Piscopo vs. Emmanuel Zarb Piscopo et (PA (TM)), deċiża fid-29 ta' Novembru, 2001. 5 Deċiża fid-29 ta' Lulju, 2005 (PA (JRM)). Qrati tal-Ġustizzja Paġna 17 minn 20 Rikors Maħluf Nru 357/2015 "Wieħed m'għandu qatt jinsa li f'dan il-kuntest il-Qorti trid tkun gwidata mill-prinċipju li d-dritt għall-azzjoni ġudizzjarja m'għandux jiġi mfixkel jew imġarrab b'leġġerezza u l-ieħor daqstant siewi li huwa dritt li persuna tħares l-interessi tagħha fil-milja tagħhom sakemm il-jedd sostantiv lilha kontestat jiġi definit minn Qorti. Minn dak li ħareġ waqt is-smigħ tar-rikors, il-Qorti ssib li l-intimata eżekutanti għandha, tajjeb jew ħażin, pretensjoni ta' ħlas. Min-naħa l-oħra, li kieku l-Qorti, f'dan il- waqt, tagħti deċiżjoni dwar jekk huwiex minnu, jew le, tkun qiegħda tiddeċiedi l-qofol tal-mertu tal-kontrotalba mressqa mill-intimata u tmur lil hinn mill-parametri li hija mistennija tidħol fihom fi proċedura bħal din. Jerġa' jingħad hawnhekk li dan l-aċċertament ma għandu bl-ebda mod ifisser li l-istess intimata wettqet il-prova fil-mertu ta' dak li huwa (jekk tassew huwa) dovut lilha, imma biss li dak li trid tħares bil-ħruġ tal- Mandat ingħata minnu tifsira plawsibbli lil din il-Qorti dwaru". Fiċ-ċirkostanzi ta' dan l-każ, din il-Qorti tqis għall-finijiet ta' din l-indaġini prima facie mhux biss li s-sekwestranti kkonfermaw darbtejn bil-ġurament il- pretensjonijiet tagħhom l-ewwel permezz tar-rikors għall-ħruġ ta' mandat sekwestru kawtelatorju u imbagħad permezz tar-rikors maħluf tagħhom, imma anki l-fatt li s-soċjetajiet sekwestrati ma wieġbux għall-ittri ġudizzjarji tad-29 ta' Marzu, 2011 u tas-17 ta' Marzu, 2014 tas-sekwestranti, dakollu jista' jindika li prima facie s-sekwestranti kellhom pretensjoni xi jikkawtelaw. il-proċedura huwa suffiċjenti li jintwera mal-ewwel daqqa t'għajn li s- sekwestranti kellhom pretensjoni u kawżali legali li abbażi tagħhom talbu l- ħruġ tal-mandat ta' sekwestru kawtelatorju.6 6 Ara l-provvediment fl-ismijiet Joseph Mercieca Frantz et vs. Anthony Robson et (PA (RCP)), deċiż fl-10 ta' Mejju, 2001. Qrati tal-Ġustizzja Paġna 18 minn 20 Rikors Maħluf Nru 357/2015 Għalhekk din il-Qorti tqis li għar-raġunijiet imsemmija t-talba għar-revoka tal- Mandat abbażi tal-Artikolu 836(1)(d) tal-Kap. 12 m'għandhiex tiġi milqugħha. Din il-Qorti tirrileva li s-soċjetajiet sekwestrati ma ressqu ebda prova għar- rigward ta' dak li ġie allegat minnhom fir-Rikors odjern, ċjoè li jeżisti xi kreditu dovut lis-soċjetajiet sekwestrati u li ġie ammess mis-sekwestranti ammontanti għas-somma ta' sitt mija u ħamest elef, sitt mija u sebgħa u tletin euro (€605,637.00) li huwa parti mill-mertu tal-proċeduri numerati 731/2013 (AF). Għalhekk fin-nuqqas ta' din il-prova, dak li ġie kkonstatat mis-soċjetajiet sekwestrati li fiċ-ċirkostanzi ma jkunx raġonevoli li l-Mandat jinżamm fis-seħħ għax is-soċjetajiet sekwestrati għandhom jieħdu mingħand is-sekwestranti somma ferm akbar minn dik ikkawtelata bil-mandat odjern, ma jistax ireġi u mhuwiex sostenibbli.7 Għalhekk din il-Qorti tqis li għar-raġunijiet imsemmija t-talba għar-revoka tal- Mandat abbażi tal-Artikolu 836(1)(f) tal-Kap. 12 m'għandhiex tiġi milqugħha. is-soċjetajiet sekwestrati illi hemm ukoll raġunijiet sabiex is-sekwestranti jiġu kkundannati jħallsu penali skont l- Artikolu 836(8)(b) tal-Kap. 12, peress li s-sekwestranti ma wrewx il-ħtieġa tal- ħruġ tal-att kawtelatorju jew fejn ma jinterpellawx lill-intimati jħallsu d-dejn fi żmien ħmistax-il ġurnata qabel il-ħruġ tal-istess mandat, kif ukoll taħt l- Artikolu 836(8)(d) stante li t-talba saret b'malizzja u hija frivola u vessatorja. 7 Ara f'dan is-sens il-provvediment fl-ismijiet Reno Tonna vs. Hydrodynamics Limited (PA (TA)), deċiż fl-14 ta' Novembru, 2002. Qrati tal-Ġustizzja Paġna 19 minn 20 Rikors Maħluf Nru 357/2015 il-Qorti tqis li għall-kuntrarju ta' dak li ġie allegat mis-soċjetajiet sekwestrati li "fix-xhur preċedenti għall-intavolar tal-proċeduri odjerni, is- sekwestranti qatt ma kitbu dwar jew ivvantaw xi pretensjoni ta' din ix-xorta fil- konfront tas-sekwestrati u lanqas qatt ma ppreżentaw xi att ġudizzjarju dwar l- istess", mill-atti ta' dan ir-Rikors jirriżulta illi is-sekwestranti kienu ppreżentaw żewġ ittri ġudizzjarji kontra s-soċjetajiet sekwestrati, datati rispettivament 29 ta' Marzu, 2011 u 17 ta' Marzu, 2014. Din il-Qorti tosserva wkoll li l-aħħar ittra uffiċjali, dik tas-17 ta' Marzu, 2014 kienet ippreżentata sena qabel u mhux jum qabel ma ġie intavolat il-Mandat kif taw x'wieħed jifhem is-soċjetajiet Għalhekk din il-Qorti tqis li għar-raġunijiet imsemmija t-talba għall-ħlas ta' penali skont l-Artikolu 836(8)(b) tal-Kap. 12 m'għandhiex tiġi milqugħha. Għaldaqstant, għar-raġunijiet premessi, din il-Qorti qiegħda taqta' u tiddeċiedi billi tiċħad it-talbiet kollha tas-soċjetajiet sekwestrati, bl-ispejjeż kontra tagħhom. Qrati tal-Ġustizzja Paġna 20 minn 20